Document ID: 31993D0173

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Φεβρουαρίου 1993 περί καταρτίσεως τυποποιημένου εντύπου που προβλέπεται στο άρθρο 16 του κανονισμού (ΕΟΚ) αριθ. 3820/85 του Συμβουλίου, για την εναρμόνιση ορισμένων κοινωνικών διατάξεων στον τομέα των οδικών μεταφορών
(93/173/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3820/85 του Συμβουλίου της 20ής Δεκεμβρίου 1985 για την εναρμόνιση ορισμένων κοινωνικών διατάξεων στον τομέα των οδικών μεταφορών (1), και ιδίως το άρθρο 16,
Κατόπιν διαβουλεύσεως με τα κράτη μέλη, σύμφωνα με το άρθρο 16 παράγραφος 3 του κανονισμού (ΕΟΚ) αριθ. 3820/85,
Εκτιμώντας ότι είναι σκόπιμη η κατάρτιση του τυποποιημένου εντύπου που προβλέπεται στο άρθρο 16 παράγραφοι 2 και 3 του κανονισμού (ΕΟΚ) αριθ. 3820/85, το οποίο τα κράτη μέλη πρόκειται να χρησιμοποιούν για να υποβάλλουν, ανά διετία, στην Επιτροπή τα στοιχεία που είναι απαραίτητα για τη σύνταξη έκδοσης σχετικά με την εφαρμογή των κοινών κανόνων και την εξέλιξη που έχει επέλθει στους συγκεκριμένους τομείς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το τυποποιημένο έντυπο που αναφέρεται στο άρθρο 16 παράγραφοι 2 και 3 του κανονισμού (ΕΟΚ) αριθ. 3820/85 καταρτίζεται βάσει του υποδείγματος που περιλαμβάνεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Φεβρουαρίου 1993.

Labels: 12
8
15